50 brandfolk er i gang.

Tirsdag ved 17-tiden er meldingen, at branden, der har hærget et naturområde i Thy, endnu ikke under kontrol. Men den spreder sig ikke længere, fordi de brandbælter, som brandfolkene og Naturstyrelsens folk har lavet, er med til at inddæmme flammerne. Det oplyser direktøren for Nordjyllands Beredskab, Diana Sørensen, til TV MIDTVEST. - Den kraftige blæst er aftaget en smule, men den er stadig en stor udfordring - blandt andet fordi den betyder, at vi skal arbejde med røgdykker-apparater inde i området, siger hun. Nordjyllands Beredskab vurderer, at branden omfatter cirka 50-100 hektar. Beredskabet er rykket ud fra Hanstholm, Hurup, Thisted, Nykøbing og Fjerritslev.